О б р а з л о ж е њ е

I ПРАВНИ ОСНОВ

Правни Основ за предлагање Одлуке о изменама и допунама- Ребаланс Одлуке о буџету Општине Врњачка Бања за 2016.г. („Сл.лист општине Врњачка Бања“, број 16/15) садржан је у члану 32 Закона о локалној самоуправи („Сл.гласник РС“, број 129/2007 и 83/2014 - др. закон), члана 63 Закона о буџетском систему („Сл.гласник РС“, број 54/2009, 73/2010, 101/2010, 101/2011, 93/2012, 62/2013, 63/2013 - испр. 108/2013, 142/2014 и 68/2015 - др. закон), члану 1 Закона о финансирању локане самоуправе („Сл.гласник РС“, број 62/2006, 47/2011, 93/2012, 99/2013 - усклађени дин. изн. и 125/2014 - усклађени дин. изн. и 95/2015 - усклађени дин. изн.), чл. 14. и чл 36. Статута општине Врњачка Бања („Сл. лист општине Врњачка Бања“ бр.13/14-пречишћен текст).

II РАЗЛОЗИ ЗА ПРЕДЛАГАЊЕ ОДЛУКЕ

Основни разлози за израду предлога Ребаланса Одлуке о буџету општине Врњачка за 2016.годину јесте:

1. Стварање основа за функционисање система јавне расвете на територији општине Врњачка Бања након измена система обрачуна електричне енергије и стварање услова за комунално депоновање и одвожење смећа,
2. Реализација активности према иницијативи и предлогу председника општине
3. Усаглашавање Одлуке о буџету за 2016.г. по Закону о буџетском систему који се односи на функционисање ЈП „Дирекције за планирање и изградњу“ у 2016.г.
4. Усаглашавање Одлуке о буџету за 2016.г. са законом о јавним предузећима

III ПРОМЕНЕ КОЈЕ СЕ ПРЕДЛАЖУ РЕБАЛАНСОМ БУЏЕТА

 Приходи

Ребаланс који се предлаже израђен је на вишем нивоу прихода и расхода из извора финансирања 01 – текући приходи утврђеним Одлуком о буџету општине Врњачка Бања за 2016.годину ("Службени лист општине Врњачка Бања" бр. 16/15 и 2/16), односно овим ребалансом предлаже се повећање приходне стране и расходне стране буџета за износ Примања од продаје непокретности у корист нивоа општина од 72.304.000 динара који се планира од отуђења имовине која није у директној функцији пружања услуга из надлежности општине.

У првих пет месеци остварење укупних прихода буџета је 261.002.505 динара што је у односу на план од 1.228.000.000 динара је 21,3% што је значајно испод динамичког плана за првих пет месеци. Одлуком о буџету Општине Врњачка Бања за 2016. годину („Сл.лист Општине Врњачка Бања“, бр.16/15) планирана је укупна висина прихода од 1.044.500.000 динара, односно првим ребалансом увећана је првобитна висина буџета на 1.228.000.000 динара. Укупна висина прихода буџета за 2016.г. укључује и спорна потраживања од ХТП „Фонтана“ у укупном износу од 245.894.000 динара као и 251.895.000 динара на име примања од продаје имовине која није у директној функцији обављања делатности Општине Врњачка Бања. Укупно остварење прихода у 2015.г. износило је 689.702.818 динара (не рачунајући трансфер од 70.000.000 динара из буџета Републике Србије). У првих пет месеци 2016.г. није било уплата по основу ових једнократних прихода. Поједини приходи који иначе имају сличан карактер, као што је такса за озакоњење, допринос за грађевинско земљиште и накнада за грађевинско земљиште као и приходи од продаје непокретности бележе исподпросечно остварење са индицијама да се такав тренд настави до краја 2016.г. У овом смислу процене службе о остварењу планираног износа буџета за 2016.г. остају исте као и приликом доношења буџета односно око 700.000.000 динара. Поројекције извршног органа засноване на процени остварење једнократних прихода су да ће укупни приходи буџета у 2016.г. бити виши од оних које процењује служба те из тих разлога и предлаже овај ребаланс.

Расходи

Другим ребалансом у 2016.г. се врши интерна прерасподела апропријација на расходној страни из извора финансирања 01 – текући приходи као и увећање апропријација из прихода по основу продаје имовине од 72.304.000 динара и то је приказано на следећем табеларном прегледу:

|  |  |  |  |  |
| --- | --- | --- | --- | --- |
| Р.бр. | Конто | Корисник  | Износ | О п и с |
| 1 | 414 | Библиотека "Др Душан Радић" | 600.000 | Социјална давања запосленима и отпремнине за одлазак из установе |
| 2 | 415 | Библиотека "Др Душан Радић" | 50.000 | Недостајућа средства за трошкове доласка и одласка запослених на посао |
| 3 | 421 | Библиотека "Др Душан Радић" | 1.000.000 | Недостајућа средства за сталне трошкове-пренете обавезе |
| 4 | 423 | Библиотека "Др Душан Радић" | 600.000 | Недостајућа средства за штампање књига -пренете обавезе |
| 5 | 512 | Библиотека "Др Душан Радић" | 100.000 | Уређење простора за књиге и против пожарни аларм и рачунари |
| 6 | 472 | Цнтар за социјални рад | -2.000.000 | Умањење расхода из буџета због одобравања наменских трансфера са нивоа Републике |
| 7 | 463 | Дом здравља | 1.200.000 | Додатна здравствена заштита (ангажовање три радника) |
| 8 | 472 | Допунско мат.обезбеђ.у обл.бор.и инвал.заш. | -320.000 | Смањење броја обвезника |
| 9 | 48191 | Физичка култура | -500.000 | Уштеде-обзиром да је апропријација за спорт увећана у 2016 |
| 10 | 463 | Фонд за развој пољопривреде | -1.000.000 | 500.000 последица Решења о преусмеравању апропријација и 500.000 уштеда |
| 11 | 511 | Годишњи програм заштите, унапређења и кориш. пољопривредног земљишта | -500.000 | Обзиром да се овај програм извршава и средствима из буџет РС |
| 12 | 400 | Из средстава по Закону о без.саобраћаја | -1.000.000 | Умањење апропријација основ за улагање у саобраћајњу инфрастуктуру на редовној апропријацији |
| 13 | 500 | Из средстава по Закону о без.саобраћаја | -1.000.000 | Умањење апропријација основ за улагање у саобраћајњу инфрастуктуру на редовној апропријацији |
| 14 | 400 | Изборна комисија | -1.290.000 | Уштеде према извештају службе СО |
| 15 | 621 | ЈП "Бели извор" | -4.000.000 | Одлагање увећања основног капитала |
| 16 | 621 | ЈП "Борјак" и ЈП "Нови Аутопревоз" | -200.000 | Одлагање увећања основног капитала |
| 17 | 416 | ЈП Дирекција за план и изградњу | 70.000 | Недостајућа средства за јубиларне награде |
| 18 | 423 | ЈП Дирекција за план и изградњу | 1.500.000 | Недостајућа средства за услуге по уговор |
| 19 | 425 | ЈП Дирекција за план и изградњу | 2.650.000 | Недостајућа средства за јавну расвету |
| 20 | 511 | ЈП Дирекција за план и изградњу | 1.000.000 | Недостајућа средства за јавну расвету |
| 21 | 5113 | ЈП Дирекција за план и изградњу | 3.200.000 | Недостајућа средства за путеве |
| 22 | 420 | Комунални послови по налогу инспекције | 2.000.000 | Појачан рад инспекције |
| 23 | 4213 | Комунално депоновање отпада | 10.000.000 | Недостајућа средства за комунално депоновање отпада |
| 24 | 414 | Културни центар | 226.000 | Недостајућа средства за отпремнина за одлазак у пензију  |
| 25 | 423 | Културни центар | 200.000 | Додатна средства за археолошка истраживања у Грачацу |
| 26 | 424 | Културни центар | 950.000 | Додатна средства за програм |
| 27 | 4233 | ЛАП - Приправници | 6.060.000 | Додатна средства за реализацију ЛАП |
| 28 | 511 | МЗ Грачац | 1.448.000 | Додатна средства за путну инфраструктуру |
| 29 | 423 | МЗ Рсавци | 96.000 | Додатна средства за услуге по уговору |
| 30 | 511 | МЗ Рсавци | 1.500.000 | Додатна средства за путну инфраструктуру |
| 31 | 511 | МЗ Подунавци | 500.000 | Додатна средства за путну инфраструктуру |
| 32 | 482 | МЗ Подунавци | 800.000 | Додатна средства за судске спорове |
| 33 | 511 | МЗ Врњачка Бања | 2.500.000 | Додатна средства за инфраструктуру |
| 34 | 425 | МЗ Станишинци | 1.200.000 | Додатна средства за одржавање путне инфраструктуре |
| 35 | 423 | МЗ Станишинци | 48.000 | Додатна средства за услуге по уговору |
| 36 | 511 | МЗ Вранеши | 2.610.000 | Додатна средства за инфраструктуру |
| 37 | 425 | МЗ Вранеши | 500.000 | Додатна средства за одржавање |
| 38 | 482 | МЗ Руђинци | 1.300.000 | Додатна средства за судске спорове |
| 39 | 47271 | Награде за најбоље ученике и студенте-једнократна помоћ | 1.000.000 | Додатна средства за расписивање конкурса у 2016 |
| 40 | 423 | Општинска управа | 1.540.000 | Уштеде + средства за рушење објеката |
| 41 | 424 | Општинска управа | -500.000 | Уштеде |
| 42 | 482 | Општинска управа | 93.000 | Додатна средства за судске спорове |
| 43 | 511 | Општинска управа | 2.459.000 | Интерна прерасподела на овој апропијацији, уштеда + реали зација пројекта енергетске ефикасности од 6.500.000 |
| 44 | 512 | Општинска управа  | 2.100.000 | Опремање цивилне заштите и основних средстава за ОУ |
| 45 | 482 | Општинско правобранилаштво | 340.000 | Додатан средства за накнаде штете због уједа паса луталица |
| 46 | 483 | Општинско правобранилаштво | 15.040.000 | Додатна средства за извршење решења о блокади рачуна |
| 47 | 424 | Општинско правобранилаштво | 400.000 | Додатна средства за геодетске услуге |
| 48 | 463 | Основно образовање - ОШ Младост | 2.220.000 | Недостајућа средства за обавезе из 2015. за сталне трошкове и инвестиције |
| 49 | 463 | Основно образовање-Бане Миленковић | 500.000 | Додатна средств за инвестиције - замена подова у 8 учионица  |
| 50 | 422 | Председник општине | -600.000 | Уштеде |
| 51 | 421 | Председник општине | 280.000 | Содатна дредства за сталне трошкове |
| 52 | 423 | Председник општине | 150.000 | Додатна средства за рад комисија |
| 53 | 4237 | Председник општине | 1.098.000 | Додатна средства за репрезентацију |
| 54 | 512 | Председник општине | 3.000.000 | Додатна средства за набавку основних средстава |
| 55 | 4Е+05 | Председник општине | 500.000 | Додастна средства за рад чланова ОВ |
| 56 | 423 | Председник општине | 300.000 | Додатна средства за услуге по уговору |
| 57 | 500 | Пројектно планирање и набавка имовине | -11.000.000 | Рационализацију у планирању набавке имовине |
| 58 | 500 | Пројекат: Водоснабдевање и калнализација | -4.000.000 | Преусмеравање средстава на друге пројекте |
| 59 | 4171 | Скупштина општине | 1.250.000 | Додатна средства за накнаде одборницима |
| 60 | 422 | Скупштина општине | 100.000 | Додатна средства за трошкове путовања |
| 61 | 423 | Скупштина општине | 1.000.000 | Додатна средства преноса седница и дан општине и општинску славу |
| 62 | 4237 | Скупштина општине | 500.000 | Додатна средства за репрезентацију за дан општине и општинску славу |
| 63 | 400 | СО - Канцеларија за младе | 1.500.000 | Додатна средства за КЗМ |
| 64 | 424 | Туристичка организација | 300.000 | Додатна средства за пропаганду - Билборди на Сурчину |
| 65 | 423 | Туристичка организација | 880.000 | Додатна средства за услуге по уговору и за реализацију ваучера |
| 66 | 4819 | Удружења | 950.000 | Додатна средства за удружења |
| 67 | 4819 | КУД | 200.000 | Додатна средства за КУД |
| 68 | 4212 | Улична расвета | 25.000.000 | Додатна средства за електричну енергију за јавну расвету |
| 69 | 420 | Заштита животне средине | -8.500.000 | Преусмеравање средстава на друге пројекте |
| 70 | 425 | Зимско одржавање путева | -2.000.000 | Услед блаже зиме мањи трошкови зимског одржавања |
| 71 | 484 | Штаб за елементарне непогоде | 3.831.000 | Додатна средства за елементарне непогоде |
| 72 | 621 | ЈП "Бањско зеленило и чистоћа" | 200.000 | Основни капитал |
| 73 | 481 | Црвени крст | 75.000 | Средства за помоћи |
|  |  | САЛДО | 72.304.000 |  |

 Ефекат интерне прерасподеле укупно износи 38.410.000 динара, осносно овоје укупни износ апропријација које се умањују, док се са друге стране предлаже увећање апропријација у укупном износу од 110.714.000 динара, што даје нето ефекат увећања буџета за 72.304.000 динара. Напомињемо да су у овом износу инкорпориране и промене које су настале као последица принудне наплате због којих је председник општине донео Решење број 400-515/16 од 19.02.2016.г. и Решење о измени овог решења од 03.03.2016.г. чији је ефекат 15.040.000 динара и која престају да важе ступањем на снагу овог ребаланса.

IV ПРЕДЛОЖЕНЕ ПРОМЕНЕ У НОРМАТИВНОМ ДЕЛУ

Законом о изменама и допунама Закона о буџетском систему који је донет крајем 2015.г. промењена је дефиниција индиректник корисника буџетских средстава и то на начин да јавна предузећа не могу бити индиректни корисници. Ова промена има за циљ да искључи из буџета локалних самоуправа јавна предузећа која уобичајено носе назив „Дирекција за планирање и изградњу“. За ову промену остављен је рок до 1. децембра 2016.г. а служба је предложила текст без овог датума позивајући се само на пропис из разлога што постоје различите тенденције у решавању овог питања, чији исход ће бити познат пред крај ове године, као и судбина овог организационог облика.

Новим Законом о јавним предузећима који је донет у фебруару 2016.г. предвиђена је обавеза да јавна предузећа уплате део остварене добити у буџет оснивача у износу и року који се утврди одлуком о буџету. У овом смислу предложено је да то буде 50% остварене добити јавних предузећа а рок је остављен као последњи дан у текућој години како би се омогућило јавним предузећима да планирају своју ликвидност.

V ФИНАНСИЈСКИ РЕЗУЛТАТ

Финансијски резултат који произилази из оваквог предлога ребаланса одлуке о буџету општине Врњачка Бања за 2016.годину је буџетски суфицит 53.700.000 динара, односно укупан фискални суфицит износи 53.700.000 динара.

VI СТУПАЊЕ НА СНАГУ

Ребаланс Одлуке о буџету општине Врњачка Бања за 2016.годину ступа на снагу наредног дана од дана објављивања у „Службеном листу општине Врњачка Бања“ а примењиваће се од 01.01.2016.године.

 ШЕФ ТРЕЗОРА

 Зоран Дунић

 ШЕФ СЛУЖБЕ ЗАМЕНИК НАЧЕЛНИКА

 Гордана Узуновић ОПШТИНСКЕ УПРАВЕ

 Славиша Пауновић